CELEX: C2006/326/43
Language: hu
Date: 2006-12-30 00:00:00
Title: C-336/04. sz. ügy: A Bíróság (ötödik tanács) 2006. szeptember 14-i végzése (Commissione tributaria provinciale de Pordenone előzetes döntéshozatal iránti kérelme) – Banca Popolare FridulAdria SpA kontra Agenzia delle Entrate, Ufficio Pordenone (Állami támogatások – 2002/581/EK határozat – Bankoknak nyújtott adókedvezmények – Az eljárási szabályzat 104. cikk 3. §-ának (1) bekezdése – A Bíróság által már megválaszolt előzetes döntéshozatalra előterjesztett kérdéssel azonos kérdés)

30.12.2006   
            
            
               HU
            
            
               Az Európai Unió Hivatalos Lapja
            
            
               C 326/22
            
         A Bíróság (ötödik tanács) 2006. szeptember 14-i végzése (Commissione tributaria provinciale de Pordenone előzetes döntéshozatal iránti kérelme) – Banca Popolare FridulAdria SpA kontra Agenzia delle Entrate, Ufficio Pordenone
   (C-336/04. sz. ügy) (1)
   
   (Állami támogatások - 2002/581/EK határozat - Bankoknak nyújtott adókedvezmények - Az eljárási szabályzat 104. cikk 3. §-ának (1) bekezdése - A Bíróság által már megválaszolt előzetes döntéshozatalra előterjesztett kérdéssel azonos kérdés)
   (2006/C 326/43)
   Az eljárás nyelve: olasz
   A kérdést előterjesztő bíróság
   A Commissione tributaria provinciale de Pordenone
   Az alapeljárás felei
   
      Felperes: a Banca Popolare FridulAdria SpA
   
      Alperes: az Agenzia delle Entrate, Ufficio Pordenone
   Tárgy
   Előzetes döntéshozatal iránti kérelem – Commissione tributaria provinciale de Pordenone – Az Olaszország által a bankok számára nyújtott állami támogatási programról szóló 2001. december 11-i 2002/581/EK bizottsági határozat [az értesítés a C(2001) 3955 számú dokumentummal történt] (HL L 184., 27. o.) érvényessége
   Rendelkező rész
   
               1)
            
            
               Az előzetes döntéshozatalra előterjesztett kérdések vizsgálata nem tárt fel olyan tényezőket, amelyek érintették volna az Olaszország által a bankok számára nyújtott állami támogatási programról szóló 2001. december 11-i 2002/581/EK bizottsági határozat érvényességét.
            
         
               2)
            
            
               Az EK 87. és azt követő cikkekkel, az EK-szerződés 93. cikkének alkalmazására vonatkozó részletes szabályok megállapításáról szóló, 1999. március 22-i 659/1999/EK európai tanácsi rendelet 14. cikkével, a bizalomvédelem, a jogbiztonság és az arányosság elveivel nem ellentétes az olyan nemzeti intézkedés, amely a végrehajtott támogatás bizottsági határozatában elrendelt visszatéríttetését hajtja végre, mivel a bizottsági határozat e támogatást a közös piaccal összeegyeztethetetlennek nyilvánította, és amely határozat ugyanezen rendelkezésekkel és általános elvekkel kapcsolatos vizsgálata nem tárt fel olyan tényezőket, amelyek érintették volna annak érvényességét.
            
         
      (1)  HL C 251., 2004.10.09.